google/wiki40b huggingface dataset:
Mercœur (Haute-Loire)

Poloha

Obec má rozlohu 27,51 km². Najvyšší bod je položený 1 009 m n. m. a najnižší bod 600 m n. m.

Obyvateľstvo

Počet obyvateľov obce je 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maramureș (župa)

Maramureș alebo Marmarošská župa (rum. Județul Maramureș, maď. Máramaros megye) je župa na severe Rumunska. Má rozlohu 6 304 km², žije tu 510 110 obyvateľov a jej sídlom je Baia Mare.
Liga majstrov UEFA 2009/2010

Liga majstrov UEFA v sezóne 2009/2010 bol 55. ročník európskeho klubového futbalového turnaja, ktorú organizuje UEFA. Finále sa hralo 22. mája 2010 sa Štadióne Santiago Bernabéu v Madride.
Beauregard-de-Terrasson

Poloha

Obec má rozlohu 7,97 km². Najvyšší bod je položený 291 m n. m. a najnižší bod 112 m n. m.

Obyvateľstvo

Počet obyvateľov obce je 711 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bromid boritý

Syntéza

K vzniku bromidu boritého vedie reakcia karbidu boritého s brómom pri teplotách na 300 °C. Vzniknutý produkt je možné čistiť vákuovou destiláciou.
Kleinomachos z Élidy

Kleinomachos (starogr. Κλεινόμαχος – Kleinomachos) bol v starovekom Grécku olympijský víťaz v päťboji.
Kleinomachos z Élidy bol v Olympii korunovaný olivovým vencom za víťazstvo v päťboji. Dátum jeho olympijského víťaztva je neznámy. Päťboj (penthatlon) zaradil do olympijského programu na 18. hrách v roku 708 pred Kr.. Antický päťboj pozostával z hodu oštepom, hodu diskom, behu, skoku a zo zápasu. Na panhelénskych hrách bol jednou z najviac cenených disiplín.
Staroveký cestovateľ Pausanias, ktorý v druhom storočí opisoval cestu po Grécku, navštívil v Olympii i posvätný háj Altis, kde okrem slávneho Diovho chrámu stáli aj sochy olympijských víťazov. Mnoho informácii o olympionikoch mu poskytli hlavne nápisy na podstavcoch ich sôch. Pausanias o Kleinomachovi zaznamenal len toto: „Kto vytvoril Kleinomacha, nevieme; Kleinomachos bol vyhlásený za víťaza v päťboji.".
Mondeville (Calvados)

Poloha

Obec má rozlohu 9,05 km². Najvyšší bod je položený 38 m n. m. a najnižší bod 2 m n. m.

Obyvateľstvo

Počet obyvateľov obce je 9600 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jedličkovci

Jedličkovci (staršie aj Jedlicskovci, lat. a maď. Jedlicska) bol šľachtický rod 
slovenského pôvodu, 
žijúci v Uhorsku a neskôr vo veľkom počte príslušníkov na území krajín českej koruny. Ich potomkovia dodnes žijú na Slovensku a v Česku.

Dejiny rodu Jedličkovcov

Počas Bitky pri Moháči v bojoch, alebo pri úteku bola zabitá či zomrela veľká časť uhorskej šľachty. Práve preto sa obdobie ranného novoveku stalo dobou, kedy sa do popredia začali dostávať iné šľachtické rody, prípadne začali vznikať nové šľachtické rody, medzi ktoré patrí aj rod Jedličkovcov. 
Zakladateľom šľachtického rodu sa stal Ján Jedlička a jeho traja bratia Adam, Pavol a Juraj, ktorým 10. novembra 1668 udelil cisár Leopold I. šľachtický titul.  V tomto období žili v Novom Meste pod Šiatrom a Blatnom potoku. Adam Jedlička sa neskôr presťahoval do Dolného Lopašova, kde si postavil usadlosť. Práve z jeho vetvy pochádza arcibiskupský vikár v Trnave, ostrihomský kanonik, nitriansky archidiakon, pápežský prelát, rektor Trnavského seminára Marianum, významný slovenský historik, archeológ, zberateľ, pamiatkar, filantrop a držiteľ rádu Františka Jozefa Pavol Jedlička. Príslušníci rodu sa neskôr rozšírili do viacerých častí Rakúskej monarchie, vo veľkej miere však do Čiech a na Moravu. 
Časť rodu žila aj v obci Chtelnica, kde na prelome 18. storočia a 19. storočia vplyvom úpadku remesiel, Napoleonskych vojen a celkového ochudobňovania začali obec opúšťať jednotlivé šľachtické a zemianske rody, počínajúc odchodom grófa Jozefa Erdődyho, ktorý sa koncom 18. storočia presídlil do Viedne. V 19. storočí v obci žili už len dva šľachtické rody, pričom jedným z nich boli práve Jedličkovci, ktorí tu ešte zotrvali aj napriek zlej ekonomickej situácii v obci. Potomkovia tohto rodu žili v obci aj po vzniku Československa. Na zasadnutí národného výboru 21. a 24. apríla 1945 sa rozhodlo o zabavení majetkov, kedy prešli aj súkromné majetky šľachticov do národnej správy, kedy bol zoštátnený aj kaštieľ grófky Pavlíny Pálfiovej. Po komunistickom prevrate z roku 1948 bolo dňa 19. decembra 1949 založené Jednotné roľnícke družstvo s cieľom obhospodarovať pôdu v národnej správe. 30. júla 1950 bola zvolená správa JRD a za jedného z jej členov a zároveň pokladníka správy bol zvolený príslušník rodu Alojz Jedlička.
André Le Nôtre

Životopis

Narodil sa v rodine Jeana le Nôtreho, dvorného architekta Ľudovíta XIII. Študoval matematiku, maliarstvo a architektúru, ktorú nejaký čas študoval aj u iných slávnych kolegov, ako boli napr. Charles Le Brun alebo François Mansart. 10. októbra 1661 bol spolu s Nicolasom Fouquetom a niekoľkými ďalšími umelcami pozvaný na dvor kráľa Ľudovíta XIV., kde bol poverený nakresliť plány na visuté záhrady vo Versailles.
Neskôr naplánoval rekonštrukciu či založenie niekoľkých kráľovských parkov vo francúzskych mestách Fontainebleau, Chantilly, Saint-Cloud či Saint-Germain-en-Laye, vďaka čomu sa stal popredným francúzskym architektom svojej doby. Jeho záhrady sú podriadené dokonalému geometrickému poriadku, všeobecne sa tejto geometrickej podobe hovorí „francúzsky park“.
Chauché

Poloha

Obec má rozlohu 41,99 km². Najvyšší bod je položený 101 m n. m. a najnižší bod 49 m n. m.

Obyvateľstvo

Počet obyvateľov obce je 2 206 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Erik Pačinda

Košice

Pačinda futbalovo vyrastal v Košiciach, kde pôsobil v juniorských rokoch za Lokomotívu Košice, či v seniorských za MFK Košice respektíve FC VSS Košice.

Dunajská Streda

Po zostupe Košíc do druhej ligy kvôli finančným problémom prestúpil Erik Pačinda do Dunajskej Stredy. V klube sa mu darí pomerne dobre, v momentálne prebiehajúcej sezóne zaznamenal v prvom kole v zápase proti Podbrezovej gól pri výhre 2 : 1. V danej sezóne dal Pačinda v lige 4 góly.

Plzeň

Po konflikte s hlavným trénerom Dunajskej Stredy Petrom Hyballom odišiel Pačinda do českej Plzne. Nastúpiť mohol až v roku 2019. V zimnej príprave nastúpil do troch zápasov za A-tím a dal 3 góly.
La Saulce

Poloha

La Saulce má rozlohu 7,89 km². Najvyšší bod je položený 1 046 m n. m. a najnižší bod 555 m n. m.

Obyvateľstvo

La Saulce má 1288 obyvateľov (2009).
Graf vývoja obyvateľstva:
Zdroje: INSEE
Gryphognathus

Nález

Holotyp nesie označenie ROM 56635 a pozostáva z neúplnej zubnej kosti z vrchnokriedového (stupeň santón) súvrstvia Milk River. S vekom 83,5 miliónov rokov predstavuje rod Gryphognathus najstaršieho známeho leptoceratopsida a zároveň najmenšieho dospelého rohatého dinosaura z územia Svernej Ameriky.

Etymológia

Gryphognatha pomenovali paleontológovia Michael J. Ryan, David C. Evans, Philip J. Currie, Caleb M. Brown a Don Brinkman v roku 2012 ako Gryphognathus morrisoni.
Ústava Slovenskej republiky (1939)

Poznámka

Uznaním neplatnosti mníchovskej dohody ab initio (tzn. od samého začiatku) zo strany jej signatárov (t. j. Francúzskym národným výborom de iure 29. septembra 1942, vládou Spojeného kráľovstva de facto 5. augusta 1942, vládou Talianskej republiky de iure 26. septembra 1944, vládou Nemeckej demokratickej republiky de facto 23. júla 1950 a de iure 17. marca 1967 a napokon vládou Spolkovej republiky Nemecko v plnom rozsahu de iure 11. decembra 1973) boli všetky právne akty prijaté po prijatí mníchovskej dohody uznané za de iure neplatné ab initio, t. j. vrátane Ústavy Slovenskej republiky z 21. júla 1939, ako aj zákona č. 1/1939 Sl. z. zo dňa 14. marca 1939 o samostatnom Slovenskom štáte, na základe ktorého vznikol Slovenský štát. Tento právny stav trvá do súčasnosti; súčasná Slovenská republika nie je právnym ani ideologickým nástupcom Slovenskej republiky rokov 1939 – 1945.
Stromárka bielohlavá

Taxonómia

Druh popísal v roku 1766 Carl Linné v kolumbijskej Cartagene pod názvom Anas viduata.

Hlas

Hlasový prejav je trojslabikový hvízdavý zvuk trvajúci 1,5 - 2 sekundy.

Výskyt

Vyskytuje sa vo veľkej časti subsaharskej Afriky, vrátane Madagaskaru a obýva aj väčšiu časť územia Južnej Ameriky. Výskyt čiastočne zasahuje aj na územie Strednej Ameriky.
Na území Strednej a Južnej Ameriky výskyt siaha od Kostariky na severe cez územie severnej a východnej Kolumbie a na východe cez Guayanu až po územie severnej Argentíny a Uruguaje na juhu.
V Afrike sa vyskytuje v jej subsaharskej časti od Mauritánie, Senegalu a Eritrey na severe až po južné časti Južnej Afriky na juhu. Najrozšírenejšie sú v Afrike na území Zimbabwe, Mozambiku, severnej Namíbie, východnej Botswany a vo východnej časti Južnej Afriky. Mimo kontinentálnej Afriky obýva aj Madagaskar a Komory.

Biotop

Vyskytuje sa na rôznych typoch území s vodnými plochami pričom preferuje sladkovodné biotopy. Zvyčajne ide o rôzne močiare a jazerá, zarastené vodné plochy ale aj ryžové polia.

Spôsob života

Stromárka bielohlavá nie je teritoriálna.
Často lokálne migruje v závislosti od dostupnosti vodných plôch a potravy.
Obvykle sa vyskytuje v skupinách, ktoré čítajú desiatky až stovky jedincov. Často sa zdržujú v spoločnosti stromárky hrdzavej. 
Vytvárajú trvalé monogamné páry.
Lietajú prevážne v noci, kedy prebieha aj kŕmenie.
Ačkoľvek má dlhý krk a nohy, narozdieľ od ostatných stromových kačiek, netrávi veľa času na stromoch a preferuje zem v čom sa podobá skôr husám, alebo klasickým kačiciam. Preferuje predovšetkým piesočné brehy u vodných plôch.

Hniezdenie

Hniezdenie sa začína začiatkom obdobia dažďov, pričom najviac vajec je znášaných v období najväčšej kumulácie zrážok. Toto sa môže v rôznych miestach výkytu líšiť a tak napríklad vo Venezuele hniezdenie prebieha od júla do septembra a napríklad v Etiópii od júla do októbra. K hniezdeniu dochádza v nestálych kolóniách. Hniezdo býva postavené vo vysokej tráve, alebo tŕstí a na výstavbu používajú stromárky okolitú vegetáciu.
Samica znáša 4 - 13 (16) vajec. Na vajciach sedia obaja rodičia. Mladé jedince sa liahnu po 26 - 28 dňoch a operia sa približne po 8 týždňoch od vyliahnutia.

Potrava

Potrava je rôznorodá a zahŕňa rôzne druhy vegetácie a semien,  ale konzumuje aj vodných bezobratlých. Potravu konzumuje prevážne v noci, pričom sa za ňou potápa.

Ohrozenie a ochrana

Podľa klasifikácie IUCN patrí k najmenej ohrozeným taxónom. Je hojne rozšírená na celom území výskytu a jej populácia je považovaná za stúpajúcu.

Interakcie s človekom

V oblastiach výskytu s vysokou koncentráciou tohto druhu môže dochádzať k poškodzovaniu poľnohospodárskych plodín.
Saint-Félix-de-Rieutord

Poloha

Obec má rozlohu 6,77 km². Najvyšší bod je položený 582 m n. m. a najnižší bod 348 m n. m.

Obyvateľstvo

Počet obyvateľov obce je 424 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Šimko

Životopis

V prezidentských voľbách v roku 2004 pracoval v tíme budúceho víťaza Ivana Gašparoviča.

Kandidatúra za prezidenta

Svoju kandidatúru do prezidentských volieb 2014 ohlásil 19. novembra 2013 ako 12. z kandidátov. Jozef Šimko je podporovaný Stranou moderného Slovenska, ktorá mu aj pomáhala so zberom potrebných podpisov. V prvom kole voľby nakoniec získal 4 674 hlasov (0,24 % z odovzdaných hlasov) a zo 14 kandidátov skončil na 13. mieste.
Juan Crisóstomo de Arriaga

Život

Juan Crisóstomo de Arriaga sa narodil v Bilbau. Hudobné základy mu dali jeho otec a starší brat. Už v ranom detstve sa prejavilo jeho mimoriadne hudobné nadanie. Ako jedenásťročný skomponoval Pokus o oktet. O rok neskôr už svojej Predohre pre malý orchester pridelil opusové číslo 1 a nasledovali ďalšie inštrumentálne diela (napr. Vojenský pochod a Vlastenecké hymny).V roku 1818 mala premiéru jeho opera Šťastní otroci(Los esclavos felices), ktorá bola veľmi úspešná.
V pätnátich rokoch odišiel na parížske konzervatórium (École Royale de Musique et Déclamation), ktoré v tom čase viedol Luigi Cherubini. Študoval hru na husle u Pierre Baillota a harmóniu a kontrapunkt u Josepha Fétisa. V tom čase vznikli aj jeho najslávnejšie diela: Tri kvartety a Symfónia pre veľký orchester.
Jeho organizmus však nevydržal vražedné pracovné tempo a tesne pred dosiahnutím dvadsiatich rokov zomrel zrejme na zápal pľúc. Vzhľadom na krátku životnú dráhu a charakter svojej hravej hudby býva Juan Crisóstomo de Arriaga nazývaný španielsky Mozartom.
Juanov predok Rodrigo de Arriaga (1592 – † 1667) prišiel v roku 1625 zo Španielska na pražskú univerzitu, kde pôsobil ako profesor, dekan teologickej fakulty a prefekt generálnych štúdií.
Betting

Poloha

Obec má rozlohu 4,45 km². Najvyšší bod je položený 360 m n. m. a najnižší bod 204 m n. m.

Obyvateľstvo

Počet obyvateľov obce je 898 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Presne stanovené meno domény

Presne stanovené meno domény (iné názvy: presne stanovený názov domény, presne stanovené doménové meno, menej vhodne: plne kvalifikovaný názov domény/-né meno domény/-né doménové meno ; angl. fully qualified domain name), skr. FQDN, je jednoznačné meno domény, ktoré absolútne udáva pozíciu uzla v stromovej hierarchii DNS. Zahŕňa preto všetky mená domény vyššej úrovne až po najvyššiu úroveň .
Príklad: Majme zariadenie s názvom „mojstroj“ a doménu „priklad.sk“. Potom plne kvalifikované meno tohto stroja bude „mojstroj.priklad.sk.“. Toto meno absolútne špecifikuje toto zariadenie — aj keď vo svete môže existovať viac zariadení s menom „mojstroj“, existuje len jedno zariadenie „mojstroj.priklad.sk.“.
To, že meno je FQDN, symbolizuje bodka na konci mena, v našom prípade teda „.sk.“ a nie „.sk“. Napríklad, meno „môjstroj.bar.com“ je nejednoznačné, keďže môže byť prefixom dlhšieho mena domény, napr. „môjstroj.bar.com.sk“, kým „môjstroj.bar.com.“ je FQDN. V praxi sa bodka na konci takmer vždy vynecháva.
Maximálna povolená dĺžka FQDN je 255 bajtov s dodatočným obmedzením 63 bajtov na každú časť (návestie) doménového mena. Syntax mien domény je opísaná v rôznych RFC dokumentoch, — RFC 1035, RFC 1123 a RFC 2181. Akýkoľvek binárny reťazec môže byť použitý ako meno v mene domény, obvykle panuje nesprávny názor, že mená sú obmedzené na podmnožinu ASCII znakov.
Internacionalizované doménové mená rozširujú repertoár znakov v menách domény a zahŕňajú nielen ASCII znaky. Znaky Unicode sú zakódované do bajtových reťazcov v rámci štandardnej množiny znakov používaných v doménových menách. Dôsledkom toho obmedzenia počtu znakov návestí v internacionalizovaných doménových menách závisia od od návestí samotných.

Použitie v URL a na stránkach WWW

FQDN nie je to isté čo URL, keďže v ňom chýba meno protokolu na komunikáciu so zariadením. URL vždy začína špecifikáciou „<schéma:>“, a obsahuje informácie špecifické pre schému, ako cestu k adresáru, meno súboru a číslo TCP portu.
Niekedy sa FQDN používajú namiesto úplných URL, v takých prípadoch sa predpokladá protokol HTTP na TCP porte 80 a webové prehliadače používajú tieto hodnoty, pokiaľ nie je uvedené inak.
Rudolf Čavojský

Životopis

Po skončení základnej školy pracoval ako robotník, angažoval sa v kresťanských odboroch, stal sa oblastným tajomníkom v Banskej Bystrici, neskôr pôsobil ako hlavný tajomník, tiež redaktor ich tlačového orgánu Slovenský kresťanský socialista. Roku 1935-1939 poslanec NZ, 1938-1939 autonómneho snemu, od 1939 snemu Slovenského štátu, predseda jeho zdravotného a sociálneho výboru, podpredseda národnohospodárskeho výboru. Od 1939 člen širšieho predsedníctva HSĽS. Od roku 1940 odmietal nacistické metódy, po vypuknutí SNP poskytol cenné informácie predstaviteľom odboja.
Buxeuil (Indre)

Poloha

Obec má rozlohu 19,75 km². Najvyšší bod je položený 161 m n. m. a najnižší bod 97 m n. m.

Obyvateľstvo

Počet obyvateľov obce je 221 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Linards

Poloha

Obec má rozlohu 36,3 km². Najvyšší bod je položený 532 m n. m. a najnižší bod 332 m n. m.

Obyvateľstvo

Počet obyvateľov obce je 1 089 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montigny-sur-Aube

Poloha

Obec má rozlohu 19,5 km². Najvyšší bod je položený 348 m n. m. a najnižší bod 225 m n. m.

Obyvateľstvo

Počet obyvateľov obce je 316 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prinsuéjols

Poloha

Obec má rozlohu 42,96 km². Najvyšší bod je položený 1 286 m n. m. a najnižší bod 1 084 m n. m.

Obyvateľstvo

Počet obyvateľov obce je 157 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Móric Krippel

Životopis

Študoval lesníctvo na Baníckej a lesníckej akadémii v Banskej Štiavnici (1887 – 1890); Ing., 1908 vysokoškolský pedagóg. Od roku 1890 pomocný lesník v obvode Riaditeľstva štátnych lesov v Banskej Bystrici a lesný odborník na viacerých miestach. Od 1908 vedúci katedry lesníckej ťažby a lesného priemyslu Vysokej baníckej a lesníckej v Banskej Štiavnici, 1918 – 1938 v Šoprone. Autor vysokoškolských učebníc a príručiek o meračských prístrojoch, o lesnej ťažbe, o priemyselnom spracovaní dreva a o poľovníckych zbraniach. Vypracoval novú metódu na určovanie konštát tvrdosti dreva.
Štefan Havlík

Životopis

Ev. kaplán, neskôr kňaz v Degeši, dnes Rastislavice a v Betliari. Príslušník Slovenskej armády na Ukrajine, pridelený k 101. pluku v mestečku Jelsk, odtiaľ preložený s divíziou do Talianska, potom na Slovensko. Člen RONV v Dobšinej. Počas SNP uvoľnený pre prácu v civilnom živote. V roku 1968 bol členom Miestneho odboru MS v Banskej Bystrici.
Hodnota fyzikálnej veličiny

Hodnota fyzikálnej veličiny je hodnota veličiny X definovaná rovnicou X = {X} [X], kde {X} je číselná hodnota a [X] je jednotka danej veličiny.
Povrazisko

Povrazisko (staršie aj povrazište) je priestor nad javiskom (najvyššia časť horného javiska) v ktorom je ukrytá javisková technika alebo spúšťacie dekorácie – napr. scény alebo pozadia. Môže tam byť divadelné osvetlenie (reflektory, svetlá...) a výrobník hmly alebo dymu pre vizuálny a estetický efekt. Pred divákmi je tento priestor skrytý. Umožňuje technikom na scéne rýchlo meniť scenériu dekorácií a technické vybavenia.
Divergencia (film)

Pokračovanie

Pokračovanie filmu s názvom Rezistencia (Insurgent) malo v USA premiéru 20. marca 2015. Ide o filmové spracovanie druhej knihy zo série Divergencia od Veronicy Rothovej. Posledná kniha z trilógie s názvom Experiment (Allegiant) je rozdelená na dva filmy Allegiant a Ascendant. Allegiant mal v USA premiéru 18. marca 2016.
Domáca frazeológia

Domáca frazeológia je vrstva frazeologických jednotiek konkrétneho jazyka, ktoré v ňom vznikli (najčastejšie frazeologizáciou voľných slovných spojení) v rôznych obdobiach jeho vývoja. Odráža národnú špecifiku frazeológie daného jazyka, pretože frazémy patriace do domácej frazeológie sa vyskytujú (s výnimkou ich prevzatia do iného jazyka alebo vzniku paralelných frazém v rôznych jazykoch) iba v tomto jazyku. V slovenčine patria do domácej frazeológie napríklad jednotky vyjsť na mizinu, brať niekoho na paškál, dlhý ako týždeň pred výplatou, sprostý ako tágo a i.
Michalová

Dejiny

Obec Michalová vznikla v roku 1788 ako komorská osada na katastrálnom území mesta Brezna. História obce Michalová je už od jej založenia nerozlučne spätá s vysokou pecou.
Páka

Páka je dutá alebo plná dostatočne pevná tyč, otočná okolo pevnej osi. Je to jednoduchý mechanizmus, ktorého tri najdôležitejšie časti sú os otáčania, rameno bremena a rameno sily. Páka sa otáča okolo osi otáčania, rameno bremena pôsobí na teleso (bremeno), na rameno sily pôsobí človek alebo stroj.
Páka sa využíva najčastejšie na zmenšenie sily, pretože veľkosť sily závisí na dĺžke ramena. Čím dlhšie rameno, tým menšia je pôsobiaca sila.
Vo všeobecnejšom prípade môže na páku pôsobiť viac síl.

Nástroje a zariadenia využívajúce princíp páky

páčidlo, nožnice, kliešte, veslo, otočná hojdačka aj jednoduchá hojdačka, cvakadlo na nechty, dvere, kľučka dverí, francúzsky kľúč, skrutkovač, jeden z druhov praku, volant, zdvihák, pedál, pantograf, decimálna váha, otvárač na fľaše, zubná kefka, vodovodný kohútik, okno, spinkovač.
Guigny

Poloha

Obec má rozlohu 3,6 km². Najvyšší bod je položený 110 m n. m. a najnižší bod 32 m n. m.

Obyvateľstvo

Počet obyvateľov obce je 161 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Justitia

Justitia alebo Iustitia alebo Justícia (lat. Iustitia) je starorímska bohyňa spravodlivosti. Za otca Iustitie niekedy pokladali Jupitera, inokedy Saturna.

Zobrazenie

Stelesnenie pravdy a spravodlivosti sa datuje najskôr k bohyni Maat, a neskôr Isis zo starovekého Egypta. 
Podobu bohyne Justície si Rimania osvojili zo Starovekého Grécka a stelesnili ju v podobe mladej ženy, ktorá vo svojich rukách pevne zviera váhy (najčastejšie v ľavej ruke) a dvojsečný meč (v ruke pravej) v dnešnej podobe je zobrazovaná i s páskou cez oči a niekedy môže stáť na mešci s peniazmi, čo symbolizuje nepodplatiteľnosť alebo na hadovi, ktorý znamená v premenenom význame zločin, poprípade konkrétnych porušovateľov spravodlivosti a zákonnosti. 
Jej vyobrazenia v podobe obrazov a sôch najčastejšie zdobia budovy súdov a jednotlivé pojednávacie miestnosti, poprípade právnické kancelárie.

Zviazané oči

Vyobrazenie Justície, ktorá má cez oči natiahnutú stužku, aby nevidela účastníkov pojednávania – ich pôvod, moc, postavenie, či majetok,  aby rozhodovala bez strachu a vidiny prospechu, ale konkrétny prípad. Stužka má v každom prípade symbolizovať nestrannosť, tak ako váhy spravodlivosť a meč rozhodnosť i prípadný trest.  Takáto podoba „slepej spravodlivosti“ je nám známa až od 16. storočia.
Najstaršie rímske mince vyobrazovali Justíciu s odkrytými očami.  Prvé znázornenie so stužkou je nám známe z roku 1543, kedy tento motív použil švajčiarsky umelec Hans Gieng na soche Gerechtigkeitsbrunnen – „fontáne spravodlivosti“ v Berne. 
Množstvo dnešných spodobení bohyne je bez stužky, ako napríklad pozlátená socha na Old Bailey = vrchný trestný súd v Londýne – turistické brožúry sa odvolávajú na historickú podobu sochy

Grécko

Gréci mali dve bohyne Themis pre zákonný poriadok a Diku pre spravodlivosť, Rimania tieto dve veci stotožňovali. 
Keď Zeus vykonával funkciu najvyššieho sudcu, stávala po jeho boku Dike spolu s matkou Themidou, ktorá bola bohyňou zákonného poriadku. Gréci si uvedomovali, že spravodlivosť a zákonný poriadok nemusia byť vždy to isté. Obe bohyne boli ochrankyne práva, Dika v zmysle spravodlivosti a Themis v zmysle zákonnosti.
Nedbanlivosť

Nedbanlivosť alebo nedbalosť (lat. culpa) je forma zavinenia v práve, napríklad v trestnom práve. Opakom nedbanlivosti je úmysel, čo je ťažšia forma zavinenia.
AKSM-60102

AKSM-60102 je model bieloruskej električky, vyrábanej spoločnosťou Belkommunmaš. Električka koncepčne vychádza z modelu AKSM-1M. Ide o jednosmerný, trojdverový a dvojmotorový vozeň s rozchodom 1 524 mm. AKSM-60102 je prevádzkovaný v bieloruských mestách Minsk, Vitebsk a Novopolotsk; od roku 2008 aj v Perme, od roku 2011 v Novosibirsku a Kemerove, od roku 2012 v Prokopievsku a Ossinkách a od roku 2013 v Novokuznecku.
Auvers (Haute-Loire)

Poloha

Obec má rozlohu 21,5 km². Najvyšší bod je položený 1 496 m n. m. a najnižší bod 756 m n. m.

Obyvateľstvo

Počet obyvateľov obce je 60 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kratos XQ-58 Valkyrie

Konštrukcia

Dĺžka trupu lietadla by mala byť 8,8 m a rozpätie krídel 6,7 m. XQ-58A má klasickú konštrukciu s krídlami a dvomi chvostovými plochami v tvare písmena "V" smerujúcimi nahor. Stroj by mal dosahovať maximálnu rýchlosť Mach 0,9. Mal by byť schopný letieť vo výške približne od 15 m do 13 716 m. Dron bude schopný útočiť nielen na pozemné, ale aj na vzdušné ciele.
Krvný tlak

Krvný tlak (KT) je hydrostatický tlak, vyvíjaný krvou na steny ciev. Najvyšší je v aorte a veľkých tepnách a je vytváraný sťahom (kontrakciou) komôr srdca. Štandardné hodnoty KT u dospelého človeka v pokoji sú 120 mm Hg počas kontrakcie (systoly) komôr a 80 mm Hg počas uvoľnenia (diastoly) komôr.
Systolický alebo horný tlak krvi zodpovedá tlaku v tepnách počas systoly, čiže sťahu komôr. Systolický krvný tlak sa vytvára, keď sa srdce sťahuje a pumpuje krv do artérií. 
Diastolický alebo dolný tlak krvi zodpovedá tlaku v tepnách počas diastoly, čiže plnenia komôr krvou. Diastolický krvný tlak vzniká, keď srdce vzápätí ochabne.